МЯКТУБ ОМЯ

Ве щурмятиня “Толыш”! Де Хыдо номи бяшмя сялом выьандедям. Аз чан соре ки, ыштя хыйзони огяте горя Вятянику – Озорбойжони Осторо мящоло бешям, ийо – Мясковя шящяри незиядя гыляй выъорядя алвер кардям. Шымя гязети кали нумроном щандя. Бямы ве хош омя. Хяйли шом ки, чямя милляти торыхядя иминжи кяряйе ки, чяй ъимони щар гыля сащон ящотя кардя гыляй гязетымон бешедя. Дцзе, щакяня Мясковядя бешя “Талышский вестник” ийян Бокуйядя бешя “Толыши сядо” гязетийян щандедям. Ым дыгля гязет чямя хяльи мядяни-торыхи ъимонику нывыштедян. Хяйли шом ки, чямя хяльи шиня сядо бя дынйо певыло бедя. Ялбяття, бя ся дяшедям ки, ым гязетон де кон зылми-жяфо бя мяйдон бекардяон. Хыдо бяшмя комяг быбу!
Пидяме ыштя кали товсийонян бяшмя нязя быросным.
1. Чок ябий ки, гязетядя чямя мящоли игтисоди проблемон щяхядя материалон тикян ве чап быбун. Охо, щукумяти кялхоз-сявхозон ляьв бебяпешт, чямя жямат янжях бя Урусйяти щисоб ъийедя. Чики ьощум-ьябиля чыьыно комяг кардябу, яв де тящяри кыле-кыле кардя, вай бя одями щоли ки, ъыьо гыляй комягыш ни!
2. Чок ябий ки, ядяби мевзуядя материалон дылядя тыркиядян шеер-мялян чап быбу. Бя чяй горя вотдям ки, ве тырконян ын гязети де мяраьи щандян. Ийо ве толышон, щямян тыркон чы сийосятику дийярон. Быдя явон бызнон ки, “Толыш” Озорбойжони ян демокраятикя, ийян щар сащя ящотя кардя гязете! 
Мяхляс... Ыштя дыгля шеери бошмя выьандям. Мяслящат бызношон, чап бякашон.
Де ве йоля щурмяти ЯБДЦЛ АБДУЛЛАЙЕВ (Мясковя обл., выъор).

ЗЫНДЯШ ОХЫР-ЯВВЯЛИ ТЫ!

Дцст бынявош, бяняй Хыдо дцст ябыни,
Шяв-руъ яви тариф якяй сцст ябыни,
Чахтя тариф сыхан бывтош, рост ябыни,
Хыдо доя мещиббяти фейзи сывой,
Жо ляззято ящли-имон мяст ябыни.

Йаряб, быбахш Мяжнун быя Ябдцли Ты,
Ьямгин-ьямгин мащне ящанд былбыли Ты,
Бя былбыли дардон доя сы выли Ты,
Нызняшоне ым чы дарде, кяштян явон,
Чя щикмяти зындяш охыр-яввяли Ты.
                     ***

ОХОЙ ЧИЧ БЫКЯМ?!

Оънян йойи ешьико дылым бя дарде, охо чич быкям?!
Яхтя жони доъико рангым бя зарде, охо чич быкям?!

Дыл-санди ядяйн бямы, хялвяти бямем виндякясон,
Чымы я чяшя арсон овяйзыш карде, охо чич быкям?!

Пийяме ыштя дыли окяйм бя йойи, бяй бымандым нез,
Янжях даст-лынгым ларзяй, ъог бызын сарде, охо чич быкям?!

Хялхи вотоше: мейлыш щесте чы киняйян бя ын зоя,
Мот мандин: бяс мыйнядя ым чичя парде, охо чич быкям?!

Ешьи бяло егынйя кяс тов вардедя бя ве язобон,
Ве рцъон йодо бешдя пешоме-щарде, охо чич быкям?!

Чы бялойбян мещиббят, чяй тилсимико чяхтя пок инсон,
Бя шяйтони тцш доше, кофир бе, гарде, охо чич быкям?!

Шяйтони лянят быкя, Ябдцл, тов бийя, ве мярдя зоон,
Бы бивяфон роядя Мяжнун бе, марде, охо чич быкям?!